รายงานการประชุมสภาองค์การบริหารส่วนตำบลหนองเสือช้าง 
สมัยประชุมวิสามัญ ประจำปี พ.ศ. ๒๕๕๔
สมัยที่ ๑ ครั้งที่ ๑/๒๕๕๔
วันพุธที่  ๒๑ ธันวาคม ๒๕๕๔ เวลา ๑๐.๐๐ น.
ณ ห้องประชุมองค์การบริหารส่วนตำบลหนองเสือช้าง
.....................................................

ผู้มาประชุม
	ลำดับที่
	ชื่อ - สกุล
	ตำแหน่ง
	ลายมือชื่อ

	๑.
๒.

๓.

๔.

๕.

๖.

๗.

๘.

๙.

๑๐.

๑๑.
	นายวิวัฒน์         ใจเอื้อ
นายสิทธิพล       ถนอมเงิน
นายเกรียงศักดิ์   สิงห์ลพ
นายสัมพันธ์    ลาภเงินเฉลิม
นางสาวเข็มทอง   แซ่โง้ว
นายเพียรพงศ์    บวรลักษณกุล
นายมงคล        ปัทมรักษ์
นางพยอม      สุขสวัสดิ์
นางวิริยา          ประไพรัตน์
นายจงเดช        สานา

นายสราวุธ      เปรมประยูรวงศา
	ประธานสภาองค์การบริหารส่วนตำบล
รองประธานสภาองค์การบริหารส่วนตำบล
เลขานุการสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
สมาชิกสภาองค์การบริหารส่วนตำบล
	วิวัฒน์     ใจเอื้อ
สิทธิพล    ถนอมเงิน
เกรียงศักดิ์   สิงห์ลพ
สัมพันธ์    ลาภเงินเฉลิม
เข็มทอง    แซ่โง้ว
เพียรพงศ์  บวรลักษณกุล
มงคล     ปัทมรักษ์
นางพยอม   สุขสวัสดิ์
วิริยา        ประไพรัตน์
จงเดช       สานา
สราวุธ  เปรมประยูรวงศา



ผู้เข้าร่วมประชุม
๑. นายไพโรจน์
กังวลกิจ

นายกองค์การบริหารส่วนตำบล

ไพโรจน์   กังวลกิจ
๒. นายวรวุฒิ
แดงสอาด

รองนายกองค์การบริหารส่วนตำบล
วรวุฒิ     แดงสอาด
๓. นายไพฑูรย์    กังวลกิจ

รองนายกองค์การบริหารส่วนตำบล
ไพฑูรย์    กังวลกิจ
๔. นางสาวสุดารัตน์   บวรลักษณกุล
เลขานุการนายก อบต.

      
สุดารัตน์   บวรลักษณกุล
๕. นางสาวนพรัตน์   ทัศนา

ผู้ช่วยผู้ใหญ่บ้าน หมู่ที่ ๓

นพรัตน์    ทัศนา
6. นางสาวโสภิต    ออมขัน

แทน กศน. ตำบลหนองเสือช้าง

โสภิต 
ออมขัน
7. นางธัญลักษณ์   มุ่งเอื้อมกลาง
นักวิชาการสาธารณสุขชำนาญการ
ธัญลักษณ์  มุ่งเอื้อมกลาง
8. นายสมชาย
 ติรัตน์สรณ์

นักวิชาการสาธารณสุขชำนาญการ
สมชาย
ติรัตน์สรณ์
9. นายสมศักดิ์
 วิทยารัมภะ

ผู้ใหญ่บ้าน หมู่ที่ 5


สมศักดิ์   วิทยารัมภะ
10. นางกัญญา  จิตรีวรรณ์

ครูโรงเรียนบ้านห้วยมะระ

กัญญา
 จิตรีวรรณ์
11. นางสาวรุ้งเพ็ชร   อำพันสุรินทร์
ผู้ช่วยผู้ใหญ่บ้าน หมู่ที่ 4

รุ้งเพ็ชร  อำพันสุรินทร์

12. นายสาธิต
 พิรุณสาร

รองปลัดองค์การบริหารส่วนตำบล
สาธิต   พิรุณสาร
13. นายตะวันชาย
เดยะดี

หัวหน้าส่วนโยธา


ตะวันชาย   เดยะดี
14. นางฐิตินันท์
วงเวียน

ท้องถิ่นอำเภอหนองใหญ่

ฐิตินันท์   วงเวียน
15. นายไพฑูรย์
เชื้อประทุม
ผู้ใหญ่บ้าน หมู่ที่ 4


ไพฑูรย์
  เชื้อประทุม
16. นางสุกันยา

เนื่องจำนงค์
ปลัดอำเภอหนองใหญ่


สุกันยา
 เนื่องจำนงค์
17. นายสาวเกวลิน
คงทอง

พัฒนาการอำเภอหนองใหญ่

เกวลิน
 คงทอง
18. นางธิดาทิพย์
ลือทองจักร
นักวิชาการพัฒนาชุมชนปฏิบัติการ
ธิดาทิพย์   ลือทองจักร
19. นายเผด็จ

กาศร

ครูโรงเรียนบ้านหนองเสือช้าง

เผด็จ
กาศร
20. นายรักพงษ์
รติคุณูปกร
นักพัฒนาชุมชน 5


รักพงษ์   รติคุณูปกร
21. นางปุณยนุช
อึ๊งวัฒนา
นักวิชาการจัดเก็บรายได้ 3

ปุณยนุช   อึ๊งวัฒนา
22. นางสาวเอมอร
ลิ้มตระกูล
หัวหน้าส่วนการคลัง


เอมอร
 ลิ้มตระกูล
23. นางสาวรัชนี
ลพเมฆ

เจ้าพนักงานพัสดุ 3


รัชนี
ลพเมฆ
24. นางสาววารุณี
รื่นรวย

ผู้ช่วยนักวิชาการสุขาภิบาล

วารุณี
 รื่นรวย
25. นางสุทิสา

จันทร์มาก
นักวิชาการเงินและบัญชี 4

สุทิสา
 จันทร์มาก
26. นางสาวณัฐชิกานต์   พรมน้อย
เจ้าหน้าที่วิเคราะห์นโยบายและแผน 4
ณัฐชิกานต์   พรมน้อย
27. นายสุพจน์

ธรรมนิทา
ผู้ช่วยนายช่างโยธา


สุพจน์
 ธรรมนิทา
28. นางสาวอัญชลี  
ทรงทรัพย์วัฒนา  ผช.จนท.วิเคราะห์นโยบายและแผน
อัญชลี
 ทรงทรัพย์วัฒนา
29. นายสุวิทย์

พันธุมะโอภาส
นายช่างโยธา 6ว


สุวิทย์
พันธุมะโอภาส
30. นางสาวสินีนาถ
คุปตรัตน์
ผู้ช่วยเจ้าพนักงานจัดเก็บรายได้

สินีนาถ
 คุปตรัตน์
31. นางสาวภัทราภรณ์   พรมพิทักษ์
เจ้าพนักงานธุรการ 2


ภัทราภรณ์   พรมพิทักษ์
32. นางสาวอัญชิสา
ผลเกิด

บุคลากร 4



อัญชิสา   ผลเกิด
33. นางสาวศิริรัตน์
ศิริมหามงคล
ผู้ช่วยบุคลากร



ศิริรัตน์
 ศิริมหามงคล
34. นายสมบัติ

อังคะนาวิน
ผู้ช่วยนักพัฒนาชุมชน


สมบัติ   อังคะนาวิน
35. นางอาภัสรา
วีระศิลปเลิศ
นักวิชาการเงินและบัญชี


อาภัสรา  วีระศิลปเลิศ
เริ่มประชุมเวลา ๑๔.๐๐ น.
เลขานุการสภาฯ  :
เชิญประธานสภาฯ จุดธูปเทียนนำสวดมนต์บูชาพระรัตนตรัยและกล่าวเปิดการประชุม
ประธานสภาฯ     :
กระผมขอเปิดการประชุมสภา อบต.หนองเสือช้าง สมัยประชุมวิสามัญ ประจำปี พ.ศ. 2554 ในสมัยที่ 1 ครั้งที่ 1 ในวันนี้
ระเบียบวาระที่ 1 :
เรื่องที่ประธานแจ้งให้ที่ประชุมทราบ

1.1 การรักษาระเบียบและความสงบเรียบร้อยในที่ประชุมสภา อบต.               หนองเสือช้าง
ประธานสภาฯ     :
กระผมขอความร่วมมือในขณะที่กำลังประชุมสภาฯ ขอความกรุณาผู้ที่เข้าร่วมประชุมทุกคนปิดเสียงโทรศัพท์มือถือเพราะจะเป็นการรบกวน การชี้แจง            การอภิปรายและการตอบข้อหารือต่างๆ และการแต่งกายของสมาชิกสภาฯคณะผู้บริหาร อบต.ฯ ให้แต่งกายเครื่องแบบสีกากีแขนยาว ส่วนผู้ที่เข้าร่วมประชุมควรแต่งกายสุภาพ ใช้ถ้อยคำที่สุภาพ ไม่ใช้คำหยาบคาย เสียดสีหรือ      ใส่ร้าย เนื่องจากที่ประชุมสภาฯ เป็นสถานที่ที่ควรแก่การเคารพ
1.2 การแจ้งกำหนดวันประชุมหรือเรียกประชุมสภา อบต.หนองเสือช้าง
ประธานสภาฯ     :
กระผมขอนำเสนอปรึกษาที่ประชุมเกี่ยวกับการแจ้งกำหนดวันประชุมสภาฯ ด้วยข้อความทางอิเล็กทรอนิกส์ในมือถือให้ทราบล่วงหน้า ซึ่งจะเป็นไปได้หรือขัดกับระเบียบการประชุมหรือไม่ ซึ่งอาจเป็นแนวทางปฏิบัติเสริมข้อระเบียบเท่านั้น เพราะว่าระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม (ฉบับที่ 2) พ.ศ. 2554 กำหนดไว้ในข้อ 22 การเรียกประชุมสภาท้องถิ่นให้ประธานสภาแจ้งเป็นหนังสือ                   ก่อนกำหนดวันเปิดประชุมไม่น้อยกว่าสามวัน แต่การแจ้งหรือนัดประชุม           ด้วยข้อความอิเล็กทรอนิกส์ เป็นการปฏิบัติเสริมเพิ่มเติมเพื่อความรวดเร็ว                  เท่านั้นเอง

1.3 การเสริมสร้างและปลูกฝังประชาธิปไตยในเด็กและเยาวชน
ประธานสภาฯ     :
กระผมขอเสนอให้ผู้บริหารของโรงเรียนทุกแห่งในพื้นที่ อบต.หนองเสือช้าง  เลือกตัวแทนนักเรียนโรงเรียนละ 2 คน เข้าร่วมรับฟังการประชุมสภา อบต.หนองเสือช้าง เพื่อเป็นการสร้างความรู้ความเข้าใจของการปกครองส่วนท้องถิ่นและปลูกฝังประชาธิปไตย
มติที่ประชุม        :
รับทราบ
ระเบียบวาระที่ 2 :  
รับรองรายงานการประชุมครั้งที่แล้ว

2.1 รายงานการประชุมสภา อบต.หนองเสือช้าง ครั้งแรก เมื่อวันที่ 15 ธันวาคม 2554 
ประธานสภาฯ     :
ขอให้สมาชิกสภาฯ ตรวจรายงานการประชุมว่าจะขอแก้ไขหรือข้อความ     ส่วนใดบ้าง เมื่อไม่มีถือว่าถูกต้อง   

มติที่ประชุม        :
รับรอง
ระเบียบวาระที่ 3 :
การแถลงนโยบายต่อสภา อบต.หนองเสือช้าง ของ นายก อบต.            หนองเสือช้าง
ประธานสภาฯ     :
ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 6) พ.ศ. 2552 มาตรา 58/5 กล่าวว่า            ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้ง                  นายกองค์การบริหารส่วนตำบล เพื่อให้เป็นไปตาม พ.ร.บ. ดังกล่าว กระผมขอเรียนเชิญนายกฯ ไพโรจน์  กังวลกิจ ได้แถลงนโยบายฯ ต่อที่ประชุมสภาฯ แห่งนี้
นายก อบต.       :
เรียนท่านประธานสภาฯ สมาชิกสภาฯ ผู้เข้าร่วมการประชุม  ทุกท่าน


กระผม นายไพโรจน์  กังวลกิจ  นายกองค์การบริหารส่วนตำบล   หนองเสือช้าง ได้รับการเลือกตั้งจากประชาชนในเขตพื้นที่องค์การบริหารส่วนตำบลหนองเสือช้าง เมื่อวันที่ 13 พฤศจิกายน 2554 และคณะกรรมการการเลือกตั้งได้ประกาศผลการเลือกตั้ง วันที่ 1 ธันวาคม 2554


กระผมขอขอบคุณท่านประธานสภาองค์การบริหารส่วนตำบล                หนองเสือช้างที่เรียกประชุมสภา เพื่อให้กระผมแถลงนโยบายก่อนเข้ารับหน้าที่
กระผมจึงขอแถลงนโยบายให้ที่ประชุมสภาองค์การบริหารส่วนตำบลหนองเสือช้างได้รับทราบ ซึ่งจะเป็นแนวทางสำคัญในการบริหารงานขององค์การบริหารส่วนตำบลหนองเสือช้าง โดยสาระสำคัญของนโยบาย              เพื่อความกินดีอยู่ดีมีสุขแก่ประชาชนชาวหนองเสือช้างทุกคนและ             เกิดประโยชน์ต่อราชการ จึงได้กำหนดนโยบายในการบริหารงาน ดังนี้


1. นโยบายด้านสังคม การศึกษา ศาสนาและวัฒนธรรม
1.1 เสริมสร้างและพัฒนาความเป็นปึกแผ่นของสถาบันครอบครัวและชุมชน ให้ครอบครัวอบอุ่น ชุมชนเข้มแข็ง
1.2 คุ้มครองสวัสดิภาพและพิทักษ์เด็กและเยาวชน ผู้ด้อยโอกาส คนพิการและผู้สูงอายุ

1.3 สงเคราะห์และจัดสวัสดิการให้แก่ ผู้สูงอายุ ผู้ยากไร้ ผู้พิการหรือ                ทุพพลภาพและผู้อยู่ในสภาวะยากลำบาก ให้มีคุณภาพชีวิตที่ดีขึ้นและ               พึ่งพาตนเองได้
1.4 จัดการศึกษาปฐมวัยให้เด็กได้รับการพัฒนาเตรียมความพร้อมอย่างทั่วถึงและมีคุณภาพได้มาตรฐาน
1.5 ส่งเสริมสนับสนุนการจัดการศึกษาภาคบังคับ การศึกษานอกระบบและการศึกษาตามอัธยาศัย
1.6 ส่งเสริมสนับสนุนอนุรักษ์ศาสนา ศิลปวัฒนธรรม จารีตประเพณีและ           ภูมิปัญญาท้องถิ่น
1.7 สนับสนุนกระบวนการป้องกันและแก้ไขปัญหายาเสพติดภายในท้องถิ่น


2. นโยบายด้านการสาธารณสุข
2.1 เสริมสร้างและพัฒนาระบบหลักประกันสุขภาพให้กับประชาชนทุกคน         ในพื้นที่
2.2 สนับสนุนและส่งเสริมการจัดบริการสาธารณสุขของหน่วยบริการ หรือ สถานบริการ
2.3 ดำเนินงานระบบการแพทย์ฉุกเฉินในระดับท้องถิ่นหรือพื้นที่
2.4 จัดตั้งและสนับสนุนให้มีศูนย์เยาวชน ลานกีฬา สถานที่ออกกำลังกาย สวนสาธารณะ สนามเด็กเล่นและสถานที่พักผ่อนหย่อนใจ
2.5 ส่งเสริมสนับสนุนการดำเนินงานด้านกีฬา นันทนาการ สำหรับเด็ก เยาวชน ประชาชนอย่างหลากหลาย พอเพียงและมีประสิทธิภาพ
2.6 ควบคุมป้องกันโรค การฟื้นฟูสมรรถภาพ การสร้างเสริมสุขภาพและกำจัดมลพิษที่มีผลต่อสุขภาพอนามัย สวัสดิภาพและคุณภาพชีวิต                  ของประชาชน



3. นโยบายด้านเศรษฐกิจ
3.1 ส่งเสริมการประกอบอาชีพให้กับประชาชน โดยยึดแนวทางเศรษฐกิจพอเพียง






3.2 สนับสนุนให้มีสถาบันการเงินของหมู่บ้าน/ตำบล สำหรับเป็นแหล่งเงินทุนและฝึกวินัยการออม
3.3 เพิ่มพูนความรู้และทักษะพื้นฐานในการทำงาน การประกอบอาชีพของชุมชน
3.4 จัดให้มีสาธารณูปโภคและสาธารณูปการขั้นพื้นฐานอันจำเป็นต่อการดำรงชีวิตของประชาชน เพื่อประโยชน์ในทางเศรษฐกิจชุมชน

4. นโยบายด้านการเมืองและการบริหาร
4.1 ส่งเสริมการมีส่วนร่วมของประชาชนในการพัฒนาท้องถิ่น การวางแผนพัฒนาและการจัดทำบริการสาธารณะ
4.2 พัฒนาระบบสารสนเทศเพื่อการบริหารจัดการและการให้บริการ
4.3 พัฒนาบุคลากรด้านการศึกษาในระดับสูงขึ้นไป เพื่อเพิ่มพูนความรู้และศักยภาพในการปฏิบัติงาน
4.4 สร้างฐานความรู้ในวิถีชีวิตแบบประชาธิปไตยและความเข้าใจเกี่ยวกับการเมือง การปกครองในระบอบประชาธิปไตยอันมีพระมหากษัตริย์                   ทรงเป็นประมุข

ตลอดระยะเวลาการดำรงตำแหน่งนายกองค์การบริหารส่วนตำบลหนองเสือช้าง 4 ปีที่ผ่านมา กระผมขอขอบคุณทุกท่านและการดำรงตำแหน่งในการทำหน้าที่ต่อจากนี้ไป กระผมหวังเป็นอย่างยิ่งว่าจะได้รับความร่วมมือจากทุกๆ ภาคส่วน ไม่ว่าจะเป็นสมาชิกสภาองค์การบริหารส่วนตำบล กำนัน ผู้ใหญ่บ้าน พนักงานเจ้าหน้าที่ ตลอดจนพี่น้องประชาชนชาวหนองเสือช้าง     ทุกๆ ท่าน ให้การสนับสนุนและช่วยทำให้นโยบายต่างๆ เหล่านี้เป็นรูปธรรม เกิดประโยชน์สูงสุดต่อพี่น้องประชาชนต่อไป ขอขอบคุณ

ระเบียบวาระที่ 4 :
การเลือกคณะกรรมการตรวจรายงานการประชุม
ประธานสภาฯ     :
เชิญเลขานุการสภาฯ ช่วยชี้แจงคุณสมบัติผู้ที่จะเป็นคณะกรรมการตรวจรายงานการประชุม
เลขานุการสภาฯ  :
ด้วยระเบียบกระทรวงมหาดไทยว่าด้วยข้อบังคับการประชุมสภาท้องถิ่น              พ.ศ. 2547 และที่แก้ไขเพิ่มเติม (ฉบับที่ 2) พ.ศ. 2554 กำหนดไว้

ข้อ 103 คณะกรรมการสภาท้องถิ่นมี 2 ประเภท คือ (๑) คณะกรรมการสามัญ ประกอบด้วย สมาชิกสภาท้องถิ่นมีจำนวนไม่น้อยกว่าสามคนแต่ไม่เกินเจ็ดคน (๒) คณะกรรมการวิสามัญ ประกอบด้วย สมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกิน เจ็ดคน

ข้อ 104 คณะกรรมการสภาท้องถิ่น มีหน้าที่กระทำกิจการหรือพิจารณาสอบสวนเรื่องใดๆ อันอยู่ในกิจการของสภาท้องถิ่น แล้วรายงานต่อ                 สภาท้องถิ่น

สภาท้องถิ่นอาจแต่งตั้งคณะกรรมการวิสามัญเพื่อพิจารณากิจการของสภาท้องถิ่นเป็นกรณีพิเศษ

ข้อ 105 ภายใต้บังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น เป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้
(1) คณะกรรมการสามัญประจำสภา อบจ.
(2) คณะกรรมการตรวจรายงานการประชุม
(3) คณะกรรมการแปรญัตติร่างข้อบัญญัติ
(4) คณะกรรมการอื่นๆ ตามที่สภาท้องถิ่นเห็นสมควร
ข้อ 107 ภายใต้บังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่น หรือ ผู้บริหารท้องถิ่นเสนอชื่อ สมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็น     ผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติ              เป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

ตามระเบียบที่กล่าวข้างต้นประกอบกันนั้น สภาฯ ต้องเลือกเพื่อแต่งตั้งคณะกรรมการสภา อบต.หนองเสือช้าง ประเภทคณะกรรมการสามัญ (คณะกรรมการตรวจรายงานการประชุม) ปฏิบัติหน้าที่ตรวจรายงาน               การประชุมสภาฯ ทุกสมัยประชุม ส่วนวิธีการเลือกให้ใช้วิธีเลือกประธานสภาฯ/รองประธานสภาฯ/เลขานุการสภาฯ โดยอนุโลม
ประธานสภาฯ    :
จากระเบียบฯ การประชุมที่เลขานุการสภาฯ ชี้แจงนั้น กระผมต้องขอมติ                 ที่ประชุมก่อนว่าจะให้มีคณะกรรมการตรวจรายงานการประชุมกี่คน คือมีได้    ไม่น้อยกว่าสามคนแต่ไม่เกินเจ็ดคน โดยเลือกจากสมาชิกสภา อบต.                  หนองเสือช้างทีละตำแหน่งตามลำดับ คือ ประธาน/รองประธาน และ เลขานุการคณะกรรมการตรวจรายงานการประชุม
สมาชิกสภาฯ     :
กระผม นายมงคล  ปัทมรักษ์ ขอเสนอให้มีสามคน
ประธานสภาฯ    :
ที่ประชุมจะเสนอเป็นอย่างอื่นหรือไม่ ถ้าไม่มีถือว่า ให้มีสามคนตามที่เสนอ

และขอให้ที่ประชุมเสนอชื่อผู้ที่เหมาะสมทำหน้าที่คณะกรรมการตรวจรายงานการประชุม
มติที่ประชุม         :
เห็นชอบเป็นเอกฉันท์
สมาชิกสภา         :
กระผม นายวิวัฒน์  ใจเอื้อ ขอเสนอ นางวิริยา  ประไพรัตน์ เป็นประธานกรรมการตรวจรายงานการประชุม

ผู้รับรอง  นางพยอม  สุขสวัสดิ์  และ นายสราวุธ  เปรมประยูรวงศา
ประธานสภาฯ      :
สมาชิกสภาฯ จะเสนอชื่อคนอื่นอีกหรือไม่ ถ้าไม่มีถือว่า นางวิริยา  ประไพรัตน์ ได้รับเลือก ต่อไปขอให้สมาชิกสภาฯ เสนอชื่อผู้ที่เหมาะสมในตำแหน่ง                รองประธานกรรมการตรวจรายงานการประชุม
สมาชิกสภาฯ       :
กระผม นายจงเดช  สานา  ขอเสนอ นายมงคล  ปัทมรักษ์ เป็นรองประธานกรรมการตรวจรายงานการประชุม

ผู้รับรอง  นายเพียรพงศ์  บวรลักษณกุล และ นางสาวเข็มทอง  แซ่โง้ว
ประธานสภาฯ      :
มีเสนอชื่ออีกหรือไม่ เมื่อมีการเสนอชื่อเพียงตำแหน่งละหนึ่งคน ก็ถือว่าผู้นั้นได้รับเลือก เหลืออีกหนึ่งคนในตำแหน่ง เลขานุการคณะกรรมการ           ตรวจรายงานการประชุม ขอให้สมาชิกสภาฯ เสนอชื่อผู้ที่มาเป็นเลขานุการคณะกรรมการฯ
สมาชิกสภาฯ       :
กระผม นายมงคล  ปัทมรักษ์ ขอเสนอ นายเพียรพงศ์  บวรลักษณกุล เป็นเลขานุการคณะกรรมการตรวจรายงานการประชุม

ผู้รับรอง  นางวิริยา  ประไพรัตน์ และ นายสัมพันธ์  ลาภเงินเฉลิม
ประธานสภาฯ      :
สมาชิกสภาฯ จะเสนอชื่ออีกหรือไม่ ถ้าไม่มีถือว่า นายเพียรพงศ์  บวรลักษณกุล

เป็นผู้ได้รับเลือก
ประธานสภาฯ     :
สรุปว่าสภาฯ ได้เลือกและแต่งตั้งทั้งสามท่านเป็น “คณะกรรมการตรวจรายงานการประชุม” ประกอบด้วย

(๑) นางวิริยา   ประไพรัตน์
ประธานกรรมการฯ

(๒) นายมงคล  ปัทมรักษ์
รองประธานกรรมการฯ

(๓) นายเพียรพงศ์  บวรลักษณกุล  เลขานุการคณะกรรมการฯ
มติที่ประชุม       :
เห็นชอบ

ระเบียบวาระที่ 5  :
เรื่องอื่นๆ 

5.1 สรุปผลการติดตามและประเมินผลแผนพัฒนาสามปี (พ.ศ. 2554-2556) ของปีงบประมาณ พ.ศ. 2554
นายก อบต.        :
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 29 (๓) นั้น นายก อบต. จะต้องรายงานผลและเสนอความเห็น ซึ่งคณะกรรมการติดตามและประเมินผลแผนพัฒนา อบต. หนองเสือช้างเสนอต่อ นายก อบต. และนายก อบต.     เสนอต่อสภาฯพร้อมทั้งประกาศผลการติดตามฯ ให้ประชาชนทราบโดยทั่วกัน อย่างน้อยปีละหนึ่งครั้ง ภายในเดือน ธันวาคม ของทุกปี ในการประเมินผลสัมฤทธิ์ของแผนเราควรมีแผนรองรับไว้สำหรับหน่วยงานราชการและหน่วยงานที่ทำงานร่วมกับท้องถิ่น บางหน่วยงานอาจมีโครงการเร่งด่วนซึ่งทำให้ผลสัมฤทธิ์ไม่เป็นไปตามเป้าหมาย ส่วนรายละเอียดขอมอบหมายให้เจ้าหน้าที่วิเคราะห์นโยบายและแผน


 จนท.วิเคราะห์ฯ    :
สรุปผลการติดตามและประเมินผลแผนพัฒนาสามปี (พ.ศ. 2554-2556) ในส่วนของปีที่ผ่านมา ปีงบประมาณ พ.ศ. 2554 มีทั้งสิ้น 118 โครงการ และได้ดำเนินการแล้ว จำนวน 56 โครงการ โดยแยกเป็น :-

ยุทธศาสตร์ที่ 1 ส่งเสริมการพัฒนาศักยภาพและการเพิ่มพูนมูลค่าสินค้าการเกษตร ปรากฏอยู่ในแผนพัฒนาฯ จำนวน 15 โครงการ และได้ดำเนินการแล้ว จำนวน 2 โครงการ

ยุทธศาสตร์ที่ 2 การพัฒนาให้เป็นเมืองน่าอยู่ประชาชนมีคุณภาพชีวิตและสิ่งแวดล้อมที่ดี ปรากฏอยู่ในแผนพัฒนาฯ จำนวน 85 โครงการ และ                  ได้ดำเนินการแล้ว จำนวน 45 โครงการ

ยุทธศาสตร์ที่ 3 การพัฒนาระบบการให้บริการประชาชนแบบครบวงจรที่มีคุณภาพมาตรฐานปรากฏอยู่ในแผนพัฒนาฯ จำนวน 18 โครงการ และ             ได้ดำเนินการแล้ว จำนวน 9 โครงการ



ในปีงบประมาณ พ.ศ. 2554 การดำเนินโครงการ/กิจกรรม ปรากฏอยู่ในแผนพัฒนาฯ ทั้งสิ้น 118 โครงการ ได้ดำเนินการเป็นผลสำเร็จ จำนวน 56 โครงการ คิดเป็นร้อยละ 47.46





ประธานสภาฯ    :
ขอให้ นายก อบต. ประกาศผลการติดติดตามและประเมินผลแผนพัฒนา           สามปี (พ.ศ. 2554-2556) ให้ประชาชนทราบโดยเผยไม่น้อยกว่า 30 วัน







           /ซึ่งที่ประชุมสภาฯ...

ซึ่งที่ประชุมสภาฯ ได้รับทราบแล้วจะได้เป็นข้อมูลในการจัดทำและทบทวนแผนพัฒนาต่อไป
ปลัดอำเภอหนองใหญ่ : ดิฉันมาในนามนายอำเภอหนองใหญ่ ซึ่งติดภารกิจจึงไม่ได้มาร่วมประชุมและขอขอบคุณสภาฯ แห่งนี้ที่ให้โอกาสมารับฟังการประชุมและรับทราบนโยบายของท่าน นายก อบต.หนองเสือช้าง และขอแนะนำท่านพัฒนาการอำเภอ                หนองใหญ่ ที่ได้ย้ายมาปฏิบัติราชการที่อำเภอหนองใหญ่ขอให้แนะนำตัวต่อที่ประชุมสภาฯ
พัฒนาการอำเภอหนองใหญ่ : ดิฉันนางสาวเกวลิน  คงทอง พัฒนาการอำเภอหนองใหญ่ ได้ย้ายจากอำเภอควนขนุน จังหวัดพัทลุง มาปฏิบัติราชการที่อำเภอหนองใหญ่ เมื่อวันที่ 13 ธันวาคม 2554 ซึ่งเป็นครั้งแรกที่ได้มาปฏิบัติราชการที่จังหวัดชลบุรี และต้องขอขอบคุณทางสภาฯ แห่งนี้ ที่ให้โอกาสเข้ามารับฟังการประชุมและ              ได้รับทราบนโยบายของท่าน นายก อบต.หนองเสือช้าง และยินดีเป็นอย่างยิ่ง  ที่จะได้มาร่วมงานกับ อบต.หนองเสือช้าง
ผอ.รพ.สต.ห้วยมะระ  : ในนาม รพ.สต. หนองเสือช้าง ทั้ง 3 แห่ง ขอแสดงความยินดีกับสมาชิกสภา อบต.ชุดใหม่ที่ได้รับการเลือกกลับเข้ามาทำงานร่วมกันอีก และ                     ขอประชาสัมพันธ์           
1. ด้วยสำนักงานสาธารณสุขจังหวัดชลบุรีได้จัดมหกรรมเดิน-วิ่ง                   เฉลิมพระเกียรติฯ ในวันอาทิตย์ที่ 25 ธันวาคม 255๕ ณ บริเวณแหลมแท่น บางแสน รับลงทะเบียนตั้งแต่เวลา 3.00-5.00 น. ท่านใดสนใจขอเชิญสมัครและลงทะเบียนได้บริเวณที่จัดงาน

2. ฝากผู้นำท้องที่และสมาชิกสภา อบต. ช่วยประชาสัมพันธ์ ในวันที่ 18 มกราคม 2554 โรงพยาบาลส่งเสริมสุขภาพตำบลหนองเสือช้างทั้ง 3 แห่ง รณรงค์ฉีดวัคซีนโปลิโอให้กับเด็กที่ครบตามเกณฑ์

3. ให้ทุกท่านเฝ้าระวังอาการของโรคที่มากับภัยหนาว เช่น โรคหัด หัดเยอรมัน โรคไข้หวัด คางทูม ให้เน้นการกินของร้อน ใช้ช้อนกลาง หมั่นล้างมือ 
นายก อบต.         :
อบต. หนองเสือช้างได้รับเกียรติจากบริษัท กัลฟ์  โฮลดิ้ง สนับสนุนงบประมาณ จำนวน 40,000 บาท กระผมได้ประสานกับโรงเรียนในพื้นที่            ทั้ง 4 แห่ง ให้จัดทำโครงการจัดซื้ออุปกรณ์กีฬา โรงเรียนละ 10,000 บาท ซึ่งตัวแทนบริษัทได้มามอบเงินให้กับโรงเรียนในวันนี้ด้วย







           /พัฒนาการอำเภอ...

พัฒนาการอำเภอหนองใหญ่ : 1. เรื่องการจัดเก็บข้อมูล จปฐ. ปี 2555 ให้ อบต.หนองเสือช้าง แต่งตั้งคำสั่งอาสาสมัครจัดเก็บข้อมูลเน้นให้จัดเก็บข้อมูลที่มีผู้อาศัยอยู่จริง และขอสนับสนุนงบประมาณจาก อบต.หนองเสือช้าง ในการจัดเก็บข้อมูลและบันทึกข้อมูล จปฐ ปี 2555

2. การจัดทำแผนชุมชน ปี 2556 ให้ อบต. ประสานกับพัฒนาการอำเภอหนองใหญ่เพื่อจะได้ออกจัดทำแผนพร้อมกันและจะมีการทบทวนการจัดทำแผนหลังจากการจัดเก็บข้อมูล จปฐ.

3. ประชาสัมพันธ์การจัดงาน OTOP ในวันที่ 24-30 ธันวาคม 2554               ณ เมืองทองธานี
ท้องถิ่นอำเภอหนองใหญ่ : การรับชมการมอบนโยบายของผู้ว่าราชการจังหวัดชลบุรีเพื่อให้ส่วนราชการปฏิบัติตามนโยบายฯ และท่านผู้ว่าฯให้ความสำคัญในเรื่องของการทำงานและการติดตามผลงานอย่างต่อเนื่องและเน้นเรื่องของการจัดงาน         ราชพิธีและการแสดงความจงรักภักดีต่อสถาบันชาติ ศาสนา พระมหากษัตริย์
ผู้ใหญ่บ้าน หมู่ 4   :
ขอแสดงความยินดีกับสมาชิกสภาฯ ทุกท่านที่เข้ารับตำแหน่งและ               ขอประชาสัมพันธ์เรื่องการจัดงานปีใหม่ของหมู่ที่ 4 บ้านท่าจามจะจัดในวันที่ 29 ธันวาคม 2554 ณ โรงเรียนบ้านท่าจาม โดยจะนำเงินของกองทุนประปาหมู่บ้านท่าจามเพื่อจัดกิจกรรมและขอเชิญทุกท่านเข้าร่วมงานและขอสนับสนุน              ของรางวัลเพื่อแจกให้ประชาชน
นายก อบต.         :
กระผมขอขอบคุณผู้ใหญ่ไพฑูรย์  เชื้อประทุม ผู้ใหญ่บ้าน หมู่ที่ 4                    ที่นำเงินกองทุนประปาหมูบ้านเพื่อจัดกิจกรรมในหมู่บ้านและทำให้เกิด             ความสามัคคีของประชาชนในหมู่บ้าน ส่วนของ อบต.หนองเสือช้างได้จัดผ้าห่มแจกให้กับประชาชน หมู่ละ 20 ผืน
ประธานสภาฯ      :
สำหรับหมู่ที่ 3 จัดในวันที่ 30 ธันวาคม 2554 ณ บ้านคุณพยอม และ        หมู่ที่ 2 จัดในวันที่ 31 ธันวาคม 2554 ณ ตลาดหนองเสือช้าง ในตอนเช้า จะมีการทำบุญเลี้ยงพระ ส่วนในหมู่ที่ 5 บ้านเฉลิมลาภจะจัดในวันที่ 1 มกราคม 2555 โดยในวันที่ 31 มกราคม 2554 จะมีการสวดมนต์เย็นและวันที่ 1 มกราคม 2555 จะมีการทำบุญเลี้ยงพระในตอนเช้า
ผอ.รพ.สต.บ้านท่าจาม  : ในส่วนของ อสม. หมู่ที่ 4 และหมู่ที่ 5 จะจัดในวันที่ 2 มกราคม 2555






                /ณ โรงพยาบาล...

ณ โรงพยาบาลส่งเสริมสุขภาพตำบลบ้านท่าจาม การแต่งกายชุดคาวบอยไนท์
              
ขอเรียนเชิญทุกท่าน สำหรับของขวัญ 300 บาท มีรางวัลพิเศษให้กับผู้ร่วมงาน
รองนายก อบต.    :
ส่วนของหมู่ที่ 1 จัดในวันที่ 4 มกราคม 2555 ในตอนเช้าจะมีการทำบุญเลี้ยงพระที่แยกบ้านห้วยมะระ และในตอนเย็นจะจัดงาน ณ โรงเรียน                 บ้านห้วยมะระ ขอเรียนเชิญทุกท่านเข้าร่วมงาน สำหรับของขวัญ 200 บาท    มีการจัดกิจกรรมรำวงย้อนยุคเพื่อหารายได้สมทบทุนให้กับโรงเรียน                 บ้านห้วยมะระ
มติที่ประชุม         :
รับทราบ
ประธานสภาฯ      :
มีสมาชิกสภาฯ คนใดจะนำเรียนปรึกษาอีกหรือไม่ ถ้าไม่มีกระผมขอปิด              การประชุม
            ปิดการประชุมเวลา 12.40 น.
(ลงชื่อ)




ผู้บันทึกรายงานการประชุม
         

   (นายเกรียงศักดิ์   สิงห์ลพ)
       เลขานุการสภา อบต.หนองเสือช้าง
(ลงชื่อ)




ผู้ตรวจรายงานการประชุม
    (นางวิริยา   ประไพรัตน์)
  
 ประธานกรรมการตรวจรายงานการประชุม
(ลงชื่อ)




ผู้รับรองรายงานการประชุม
     (นายวิวัฒน์   ใจเอื้อ)
        ประธานสภา อบต.หนองเสือช้าง
